A valeriána, köznyelvi nevén macskagyökér, latin nevén pedig Valeriana officinalis egy nagyon hasznos gyógynövény ami a természetes altató képessége miatt elterjedt már évszázadok óta. A gyógynövényt ősidők óta ismerik és használják, elsősorban nyugtató hatóanyagai miatt, de emésztési panaszokra is, sőt az ókorban csodaszerként alkalmazták fájdalomcsillapításra, görcsökre és rohamokra egyaránt. Legismertebb pozitív hatásai: A gyógynövény elsődleges szerepe nyugtató, görcsoldó, izomlazító hatásában rejlik. Éppen ezért ajánlott stresszes, depressziós, szorongásos állapotoknál, és alvásproblémák esetén. Segítségünkre lehet az idegi kimerültség, kifáradás, túlhajszoltság csökkentésében. Alkalmazható a változókor tüneteinek enyhítésére, és menstruációs görcsök, stressz oldására is.